અમે સતત એ વાત પર ભાર આપી રહ્યા છીએ કે લોકો વષોર્થી જ્યાં રહેતા હોય ત્યાંથી તેમને કોઈ હટાવશે નહીં અને તેમની આવકનો સ્રોત છીનવાય નહીં એનું પણ ધ્યાન રખાશે એમ જણાવીને લલિતકુમાર જૈને કહ્યું હતું કે ‘જોકે આવા લોકો લાખોની સંખ્યામાં છે, જેને કારણે ટ્રોવેલિંગ જેવા વર્તમાન ઇન્ફ્રાસ્ટ્રક્ચર પર વધારાનું દબાણ આવી રહ્યું છે એ પણ ધ્યાનમાં લેવું જોઈએ. અડધું મુંબઈ આજે ઝૂંપડાંઓમાં રહે છે અને ગૃહનિર્માણની અછત એના કરતાં અનેકગણી છે. આથી પરિવર્તિત થઈ શકે એવી નોકરી સાથેના લોકોના લાભાર્થે સમુદાય રેન્ટલ હાઉસિંગ અને પોતાનું ઘર તાત્કાલિક લઈ ન શકે એવા લોકો માટે અફૉર્ડેબલ હાઉસિંગ આર્શીવાદરૂપ બની શકે છે. એ માટે એફએસઆઇની મર્યાદા વધારવી જોઈએ અને નવી મુંબઈ, થાણે, મીરા-ભાઈંદર જેવા વિસ્તારોમાં સ્પેશ્યલ હાઉસિંગ ઝોન્સ બનાવવા જોઈએ, જે અમુક વ્યવહારુ ઉપાયો છે.’